projecte-aina/catalan_government_crawling huggingface dataset:
Assessors en els diferents programes d'ACCIÓ
Data de finalització 31/05/2022
Els assessors donen suport en la implementació dels programes d'ACCIÓ que ho requereixin, en els àmbits i àrees per a les quals s'han acreditat, en funció de la metodologia i les bases establertes en cada programa degudament publicades per ACCIÓ.
L'empresa podrà seleccionar l'assessor que desitgi del llistat d'assessors acreditats per ACCIÓ, el qual estarà disponible a la pàgina web: http://comunitats.accio.gencat.cat/web/directori/cercador.
L'empresa tindrà accés a l'adreça LinkedIn de tots els assessors, d'on podrà obtenir més informació professional de cada perfil.
La relació contractual s'establirà únicament entre l'empresa i l'assessor que aquesta triï, sense que existeix cap tipus de vinculació contractual entre ACCIÓ i l'empresa i/o l'assessor.
Estar acreditat per ACCIÓ no garanteix la participació de l'assessor acreditat en un programa concret, ni la selecció per part de les empreses participants en els programes d'ACCIÓ.
Els drets dels assessors acreditats són:
Ús del segell com Assessor acreditat, d'acord amb el manual d'ús del segell facilitat pels responsables del programa.
Visibilitat a través de la web d'ACCIÓ i d'altres instruments de comunicació, d'acord amb els criteris establerts per ACCIÓ.
Participar com a col·laboradors dels diferents programes d'ACCIÓ, si s'escau, d'acord amb els criteris d'ACCIÓ.
Les obligacions dels assessors acreditats són:
Utilització i difusió del segell com Assessor acreditat, en tots els canals de comunicació i difusió, sempre i quan facin referència als programes i serveis d'ACCIÓ, i fent-ne un bon ús, segons el manual d'ús del segell facilitat pels responsables del programa.
A fi de mantenir l'acreditació obtinguda en convocatòries anteriors a la present i gaudir dels drets i obligacions descrites amb anterioritat, els assessors han de:
Inscriure's i assistir obligatòriament a mínim una sessió formativa anual que ACCIÓ convoqui d'alguna de les àrees d'expertesa per les quals està acreditat.
En cas d'estar acreditat en base a convocatòries anteriors, s'ha d'adaptar el perfil a les condicions, descrites al llarg de la present resolució de conformitat amb la disposició transitòria única.
ACCIÓ - Agència per a la Competitivitat de l'Empresa
Projecte europeu de suport a l'emprenedoria i l'ecoinnovació en el sector tèxtil
Data de finalització 31/12/2022
Projecte finançat per la Unió Europea, anomenat "STAND Up!
Acció tèxtil sostenible per a la creació de xarxa i el desenvolupament de negocis d'economia circular al Mediterrani".
Hi participaran sis socis més de cinc països: Texfor, Confederación Industria Textil (Espanya); la fundació Berytech (Líban); Sekem Development Foundation (Egipte); el Centre Tècnic del Tèxtil CETTEX (Tunísia); la Fondazione MUSEO DEL TESSUTO di Prato (Itàlia); i el Centre International des Technologies de l'Environnement, CITET (Tunísia).
Per donar suport l'emprenedoria i a les iniciatives ecoinnovadores d'aquests països, STAND Up! preveu oferir un programa de formació i suport tècnic en ecodisseny per facilitar oportunitats de desenvolupament i creixement; donar suport financer; posar en marxa una plataforma d'innovació per promoure la creació de productes i serveis innovadors; i difondre una campanya de sensibilització per fomentar el consum i la producció sostenibles i la ecoinnovació.
D'aquesta manera, es preveu que STAND Up! estimuli la creació i el desenvolupament d'empreses del sector tèxtil, proporcionant oportunitats de treball justes i reduint la petjada ambiental a la regió mediterrània.
En termes de llocs de treball verds, al voltant de 200 empreses rebran suport per fer créixer les seves idees.
En especial, es donarà suport a les persones d'entre 25 i 35 anys.
La creació de noves iniciatives empresarials i el desenvolupament de les actuals ha de facilitar la transició de la regió cap a un desenvolupament sostenible en la indústria tèxtil.
L'STAND Up! és un projecte finançat per la Unió Europea en el marc del Programa ENI CBC Med, de cooperació entre països mediterranis que comença les activitats entre el 28 i el 29 de juliol de 2020 i acabarà el desembre de 2022.
Compta amb un pressupost de 3,7 milions d'euros, amb una contribució del 90% de la Unió Europea.
Si vols conèixer les oportunitats i els reptes que presenta el mercat indi per a les empreses el sector biotec.
A més, podràs saber més sobre la missió empresarial a l'Índia en el marc de la BioAsia 2020.
El sector compta amb el suport del govern de l'Índia i una elevada demanda de diferents productes biotecnològics que ofereix interessants oportunitats de negoci i de cooperació tecnològica a les empreses i entitats catalanes del sector.
L'Índia és el tercer mercat més gran d'Àsia-Pacífic en biotecnologia, una de les 12 millors destinacions biotec del món, i representa aproximadament el 2% de la indústria biotecnològica mundial.
Amb prop de 800 empreses i un creixent ecosistema d'startups s'espera que el sector arribi als 100 bilions d'USD l'any 2025
Conèixer el sector biotec a l'Índia i la propera missió empresarial.
Una empresa biotech o un laboratori farmacèutic amb patents pròpies o tecnologies innovadores que pugui ser interessant pel mercat de l'Índia.
Un centre tecnològic i de recerca especialitzat en salut i ciències de la vida.
Del 15 al 17 d'octubre del 2019
Els Països Baixos són un referent en innovació en el sector de l'alimentació.
Compten amb grans centres de recerca públics i privats que cada any llencen nous productes, situant-se al capdavant de les tendències mundials.
Grans corporacions, pimes, startups, centres tecnològics i multiplicadors tenen l'oportunitat de participar en aquesta missió per visitar, de la mà del Paul Barreveld, els principals agents de l'ecosistema d'innovació en alimentació als Països Baixos.
Podràs descobrir un centre d'Open Innovation d'una gran corporació com Friesland Campina, Unilever o Kraft, assistir a l'acte The Food Valley Summit en el marc de la Dutch Agri Food Week i visitar dos centres de recerca aplicada de la Universitat Wageninen així com una acceleradora de startups del sector alimentació.
La missió se centra en nous ingredients, tècniques de processat innovadores i tecnologies que estableixen les noves tendències de producte (fonts alternatives de proteïna, proteïna vegetal texturitzada, cultiu de carn, síntesi de greix funcional, valorització de residus alimentaris i transformació en subproductes, formulació de begudes funcionals i aliments sense al·lèrgens amb alt valor nutritiu).
ACCIÓ organitza aquesta missió en el marc d'activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Conèixer potencials socis tecnològics holandesos per col·laborar en un projecte de cooperació tecnològica.
Una gran corporació alimentària, pime, startup, centre TECNIO o un altre centre tecnològic relacionat amb l'alimentació i salut, xarxes d'associacions i empreses o consultores especialitzades en innovació en l'àmbit de la nutrició i la transformació d'aliments.
Visita a la Universitat Wageningen (2 centres de recerca aplicada) i acceleradora de startups del sector alimentació 'Start-Life'.
Dimecres, 16 d'octubre del 2019
Assistència a l'esdeveniment The Food Valley Summits en el marc de la Dutch Agrifood Week.
Visita a un centre d'Open Innovation d'una gran corporació (Friesland Campina, Kraft, Unilever...).
Els dies 28 i 30 d'octubre els directors de les Oficines Exteriors d'ACCIÓ a Moscou i São Paolo estaran a Manresa perquè puguis reunir-te amb ells i parlar del teu projecte internacional als mercats dels quals són experts.
Vols saber si pots créixer o introduir-te en aquests mercats?
Sol·licita una entrevista amb els directors de les Oficines Exteriors d'ACCIÓ i junts explorareu les possibilitats reals que té la teva empresa de fer-hi negoci.
Sol·licita una entrevista amb...
L'expert de Moscou si vols fer negoci a Bielorússia, Kazakhstan, Rússia i Ucraïna.
Altres directors de les oficines d'ACCIÓ visitaran altres ciutats de Catalunya.
Consulta el calendari i fes la teva sol·licitud!
Apropar les oportunitats de negoci actuals dels diferents mercats a les empreses catalanes per impulsar els seus acords comercials amb altres mercats d'arreu del món.
Per desmuntar tòpics, és important viatjar a Kenya i obtenir una imatge més acurada de la seva realitat econòmica.
Aquest hub regional de l'Àfrica de l'Est, membre de l'EAC (Comunitat de l'Àfrica Oriental, en les seves sigles en anglès), té una economia diversificada i industrialitzada dins de la regió que ha crescut un 5% de manera sostinguda els darrers anys.
La Silicon Savannah d'Àfrica es caracteritza per l'adopció generalitzada de les noves tecnologies.
Robert Bach, director de l' Oficina Exterior d'ACCIÓ a Nairobi, ens explica tot el que hem de saber del sector TIC a Kenya durant una de les sessions del Focus Àfrica i Pròxim Orient.
Del 29 al 31 d'octubre del 2019
Del 29 al 31 d'octubre, coincidint amb l' IoT Solutions World Congress, vindran a Barcelona els experts d'algunes de les oficines exteriors d'ACCIÓ, per parlar amb la teva empresa sobre els projectes d'innovació internacional que pots fer amb socis dels seus països.
Tindràs l'oportunitat de reunir-te amb els experts per parlar del teu projecte i, si s'escau, fer cerca de socis tecnològics per a programes d'ajuts tipus Horizon 2020, Nuclis Internacionals, Tecniospring o altres programes del CDTI.
També podràs explorar oportunitats de compra pública d'innovació, la viabilitat d'accedir a ecosistemes d'innovació disruptius, l'accés a proveïdors de solucions tecnològiques i de models de negoci innovadors i ecosistemes d' startups.
No et perdis aquesta oportunitat d'accedir a un mercat internacional de la mà d'un soci tecnològic local.
Tria el mercat del teu interès: Amsterdam, Accra, Berlín, Bombai, Brussel·les, Copenhaguen, Hong Kong, Londres, Mèxic, Milà, Moscou, Nova York, Panamà, París, Pequín, Seül, Silicon Valley, Varsòvia o Xangai.
Conèixer les possibilitats de la teva empresa en els programes d'innovació internacional i quins països poden tenir més sortida per a la teva oferta o demanda tecnològica.
Una empresa que te projectes de col·laboració internacionals.
Casals Ventilació disposa d'un ampli catàleg de ventilació tècnica per a l'edificació, i de ventilació industrial.
L'empresa ha capgirat en l'última dècada les xifres de facturació nacional i internacional.
Actualment ja exporta el 70% de la seva producció.
La col·laboració amb els Centres de Promoció de Negocis d'ACCIÓ ha permès agilitzar les tasques d'anàlisi de mercat i recerca de socis o distribuïdors.
Rússia, l'Índia i la Xina són els futurs mercats objectius que es fixa l'empresa a curt termini.
DataLong16 és un dispositiu que, ubicat en camions, trens o altres mitjans de transport logístic, controla la cadena del fred en enviaments de mercaderies de sectors com el farmacèutic, l'alimentació o les obres d'art.
L'aparell té uns sensors que avisen de la temperatura, la humitat, la pressió i dels possibles impactes a través d'una plataforma de seguiment basada en l' Internet de les Coses.
L'empresa participarà al Mobile World Congress dins l'estand de la Generalitat, des d'on presentarà una nova funció del dispositiu que li permetrà viatjar en "mode avió".
DataLong16 està assessorant l' Associació Internacional del Transport Aeri (IATA, en anglès) en el desenvolupament de la normativa que regula quins dispositius de seguiment de mercaderies poden viatjar dins un avió.
En només tres anys, l'empresa ha passat de 4 a 25 treballadors.
DataLong16, que ha desenvolupat el producte íntegrament a Catalunya, ha contractat una agència de reclutament per incorporar a l'empresa enginyers catalans que ara treballen a l'estranger.
DataLong16 té distribuïdors a Brasil, Mèxic i la Índia, i treballa amb l'objectiu de transformar-se en una multinacional en els propers 5 anys.
Les exportacions catalanes representen el 26,3% de les exportacions de l'Estat espanyol a Lituània.
Actualment hi ha prop de 1.000 empreses catalanes que exporten a Lituània, més de la meitat de les quals son exportadores regulars.
L'any 2018, Catalunya ha importat principalment d'aquest país mobles (36,3%), blat (27,7%) i plàstics i manufactures (9,9%).
INFORME DISPONIBLE EN 3 VERSIONS: ESTUDI COMPLET I PÍNDOLA EN CATALÀ I ANGLÈS
El concepte de ciències òmiques reuneix el conjunt de disciplines vinculades a la bioquímica i la biologia molecular que permeten un coneixement analític profund d'una mostra biològica.
La seva aportació, doncs, és fonamental en la innovació en els sectors on els productes o substàncies d'origen biològic tenen un paper rellevant.
L'informe d'ACCIÓ Les ciències òmiques a Catalunya recull totes les xifres, tendències i oportunitats del sector.
Aquests camps inclouen des de la indústria alimentària fins a la farmacèutica, passant pel benestar o l'agricultura.
A Catalunya hi ha 24 empreses que es poden incloure dins l'àmbit de les ciències òmiques.
Es tracta d'un sector emergent, com demostra el fet que gairebé la meitat d'aquestes empreses no arriba als cinc anys de vida.
En qualsevol cas, totes elles en conjunt facturen 80 milions d'euros i ocupen a 1.160 treballadors.
Es tracta d'un sector on el 95,8 % de les empreses són pimes i una tercera part factura més de mig milió d'euros.
Alhora, destaca la seva creixent obertura al mercat global, amb un 37,5 % d'exportadores i un 12,5 % que tenen filials a l'estranger.
Els testos genètics, la genòmica i la bioinformàtica en són les ocupacions més habituals.
Les tendències en les ciències òmiques passen per la seva aportació a la millora tecnològica a través de noves eines d'anàlisi que permetin una major personalització.
Aspectes com la denominada medicina del Segle XXI o la possibilitat de realitzar una nutrició personalitzada es beneficiaran del seu coneixement.
Consulta totes les dades a l'informe Les ciències òmiques a Catalunya.
Avui dia les empreses tenen una gran presència digital, ja sigui de cara a l'exterior a través d'Internet, com de portes endins en la gestió de dades i processos.
Així doncs, ser incapaç de protegir-se de forma eficaç contra les noves amenaces, suposa un important impacte negatiu per a la companyia.
A més, la vulneració de lleis específiques com el nou reglament de protecció de dades pot comportar sancions elevades.
Tot plegat fa de la ciberseguretat un element fonamental per a l'empresa, tal com recull l'informe La ciberseguretat a Catalunya.
Aquest estudi d'ACCIÓ ha identificat fins a 356 empreses que ja hi treballen al nostre país.
Què entenem per ciberseguretat?
La ciberseguretat engloba el conjunt de mesures físiques, lògiques i administratives destinades a la protecció digital de les empreses, persones i sistemes; ja siguin dispositius, aplicacions o dades, davant d'atacs digitals que puguin comprometre'n la confidencialitat, disponibilitat i/o integritat.
Disposar d'unes comunicacions fiables i segures és fonamental en qualsevol sistema equipat amb tecnologia d'Internet.
Per aconseguir-ho, la ciberseguretat aplica a aquests actius diverses capes de protecció en diferents nivells per assegurar-ne la protecció.
No en va, el 40% dels ciberatacs causen la interrupció de les operacions i la facturació, mentre que un 39% provoquen lapèrdua d'informació confidencial.
A Catalunya hi ha 356 empreses en el sector de la ciberseguretat.
Totes elles donen feina a més de 6.000 treballadors i facturen conjuntament uns 810 milions d'euros.
Es tracta d'un sector format bàsicament per pimes (81,18%) i en el qual una tercera part de les empreses són exportadores.
Ara bé, cal tenir present que el mercat de la ciberseguretat està concentrat en molts pocs països, amb especial èmfasi als Estats Units.
De fet, el país nord-americà disposa de diversos pols com Silicon Valley (que reuneix el 25% del share mundial) o la regió nord-est (14%), que inclou Nova Anglaterra, Nova York i Nova Jersey.
No és cap sorpresa que la ciberseguretat encapçali les preferències de les empreses en els seus processos de transformació digital.
La Internet de les Coses, el Big Data o el Cloud Computing són tendències que requereixen d'una bona ciberseguretat per resultar efectives per a l'empresa.
Al mateix temps, la digitalització de la indústria cap a la denominada 4.0 també genera cadenes de producció més interconnectades i el desplegament de sistemes ciberfísics susceptibles als atacs cibernètics.
En aquest sentit, l'informe també identifica els sectors que més demanden els serveis de la ciberseguretat.
Van des de la indústria fins a la salut, passant per la mobilitat, els serveis financers o l'educació.
Consulta totes les dades a l'informe La ciberseguretat a Catalunya.
PÍDONLA DISPONIBLE EN 2 VERSIONS: CATALÀ I ANGLÈS
El nostre país s'està posicionant com un espai d'acollida per a aquesta tendència gràcies a diversos factors com disposar d'un ecosistema de tecnologies mòbils pròsper i dinàmic, un entorn d'emprenedoria i creativitat i el fet de gaudir d'un hub de recerca de primer nivell.
A més, Catalunya disposa de talent qualificat i acull el principal esdeveniment tecnològic mundial, el Mobile World Congress.
La impressió 3D és una de les tendències principals en la denominada Indústria 4.0.
A aquesta transformació, la fabricació additiva hi aporta transversalitat, flexibilitat i un major valor afegit.
A més a més, consolida la fabricació de km 0 i redueix el time to market alhora que facilita la personalització.
Catalunya reivindica el seu espai entre els principals hubs mundials en impressió 3D al costat dels Estats Units, el centre d'Europa o el Japó.
La presència de centres tecnològics com Eurecat o Leitat al costat de l'aposta per aquest àmbit al nostre país d'empreses com HP, Ricoh o Avinent, així ho impulsen.
A Catalunya, 118 empreses ja treballen a l'entorn de la impressió 3D: des de fabricants de peces o d'impressores, proveïdors de serveis o programari.
Aquestes empreses factures més de 320 M€ vinculats de la impresssió 3D i donen feina a 1.320 treballadors.
Són diversos els sectors dins la indústria que ja utilitzen la impressió 3D i que ho faran encara amb més força en el futur.
L'Automoció i aeroespacial o els plàstics en són un bon exemple.
També l'enginyeria mecànica i de planta, així com el sector Pharma i de tecnologies mèdiques juntament amb el de l'electrònica.
Transforma la teva empresa amb la revolució de la impressió 3D
El 2017 les pimes i startups catalanes han tancat 1.700 operacions de finançament alternatiu mitjançant aquestes entitats que operen a través d'internet.
Les pimes i startups catalanes han obtingut 54 milions d'euros de finançament aquest 2017 a través de les plataformes fintech catalanes (entitats de finançament alternatiu que operen a través d'internet), un 45% més que l'any anterior.
En total, l'any passat es van tancar 1.700 operacions.
Es tracta de les dades balanç de les 8 plataformes catalanes de finançament alternatiu acreditades per ACCIÓ –l'agència de la Generalitat per a la competitivitat de l'empresa-.
Un segell que té per objectiu donar visibilitat i confiança als nous instruments financers alternatius i complementaris a la banca, tan per pimes com startups.
Les plataformes de finançament alternatiu acreditades per ACCIÓ són Capital Cell, Crowdcube Spain, The Crowd Angel (entitats de crowdequity ), Arborius, Loanbook, Ecrowd ( crowdlending ), Finanzarel i Novicap ( invoice trading ).
Concretament, el 2017 les operacions de les entitats de crowdequity han mobilitzat una inversió de 9,9 milions d'euros, un increment del 94% respecte el 2016, en un total de 28 operacions.
Per la seva banda, les plataformes dedicades al crowdlending han arribat als 22,1 milions d'euros (+42%) i han tancat 335 operacions.
Finalment, les entitats d' invoice trading han sumat 21,9 milions d'euros (+32%) amb un total de 1.337 operacions tancades.
En què consisteixen les diferents tipologies de 'fintech'
Les plataformes de finançament alternatiu acreditades per ACCIÓ són Capital Cell, Crowdcube Spain, The Crowd Angel (entitats de crowdequity), Arborius, Loanbook, Ecrowd (crowdlending), Finanzarel i Novicap (invoice trading).
ACCIÓ, –l'agència de la Generalitat de Catalunya per a la competitivitat de l'empresa, depenent del Departament d'Empresa i Coneixement-, ha signat aquest dijous contractes de patrocini amb set plataformes de crowdlending, crowdequity i invoice trading.
La Generalitat de Catalunya, a través d'ACCIÓ –l'agència de la Generalitat de Catalunya per a la competitivitat de l'empresa, depenent del Departament d'Empresa i Coneixement-, ha signat aquest dijous contractes de patrocini amb set plataformes fintech catalanes amb l'objectiu de promoure l'ús d'aquests instruments de finançament alternatiu i complementari a la banca entre el teixit empresarial per oferir una diversificació de fonts de finançament especialment a les pimes i startups.
En concret, es tracta d'eines de finançament de crowdlending, crowdequity i invoice trading.
El contracte, amb una durada de 7 mesos i suposa un import total de 70.000 euros, està destinat a actuacions de difusió de les set plataformes i la celebració de jornades sobre finançament alternatiu arreu del territori català.
Les entitats que l'han signat són:
En què consisteixen les diferents tipologies de 'fintech'
Les plataformes digitals de crowdequity (o finançament col·lectiu d'inversió ) es dirigeixen majoritàriament a startups i emprenedors.
Aquestes plataformes agrupen inversors o microinversors de tot tipus -ja siguin particulars, professionals o fins i tot familiars i clients de l'empresa- i els connecta amb empreses que busquen socis que entrin a la seva societat.
Els imports en aquest cas poden oscil·lar entre els 100.000 i els 300.000 euros, tot i que poden arribar a quantitats més elevades.
Pel que fa a les plataformes de crowdlending (o finançament col·lectiu de deute ), es posen en contacte inversors amb pimes que ja tenen capacitat de generar ingressos però que necessiten un préstec.
L'entitat analitza el risc de l'empresa i el fa públic a la pàgina web el seu projecte perquè els inversors facin les seves aportacions.
Aquests préstecs poden arribar generalment als 150.000 o 200.000 euros.
Finalment, l'invoice trading es dirigeix a pimes que necessiten descomptar factures per necessitats puntuals de tresoreria de l'empresa.
Acostumem a ser d'imports que varien entre els 3.000 i 20.000 euros, principalment.
L'objectiu és la promoció de l'ús d'aquests instruments de finançament alternatiu i complementari a la banca eper oferir una diversificació de fonts de finançament a pimes i startups
El dia 31 d'octubre és la data prevista per què Regne Unit deixi de formar part de la Unió Europea en cas de no arribar a un acord de sortida, malgrat que encara no està clar el com, això impactarà en moltes de les relacions dels estats i empreses europees en el desenvolupament de les seves activitats.
Un dels sectors que es veurà més afectat és el farmacèutic.
La Unió Europea disposa d'un gran marc legal i regulador relacionat amb els productes fàrmacs per tal de protegir la salut de les persones, així com per la manera com aquests productes arriben al mercat.
Conèixer la situació actual del Brexit, els seus impactes previsibles que pot generar el Brexit en les àrees de: duanes, logística, fiscalitat, marc legal i regulatori, entre altres i actuacions a tenir en compte per poder seguir comercialitzant productes fàrmacs als Regne Unit després del Brexit.
Leyre Alfonso, responsable sectorial Sector Farma ACCIÓ
Clàudia Danesi, gerent d'Oficines Tècniques i CPI d'ACCIÓ
Principals àrees d'impactes i recomanacions per fer front al Brexit
Alba Lara, gestora de l'Oficina Tècnica de Barreres a la Internacionalització d'ACCIÓ
Brexit: Reptes i Oportunitats sector farmacèutic
Leyre Alfonso, responsable sectorial Sector Farma d'ACCIÓ
Com entrar o mantenir-te en el mercat del fàrmac anglès després del Brexit